CELEX: 32021R2046
Language: da
Date: 2021-11-23 00:00:00
Title: Kommissionens gennemførelsesforordning (EU) 2021/2046 af 23. november 2021 om beskyttelse i Unionen af den geografiske betegnelse »ម្រេចកំពត«/»Kampot Pepper« opført i det internationale register over oprindelsesbetegnelser og geografiske betegnelser i Genèveaftalen

24.11.2021   
               
               
                  DA
               
               
                  Den Europæiske Unions Tidende
               
               
                  L 418/11
               
            
         KOMMISSIONENS GENNEMFØRELSESFORORDNING (EU) 2021/2046
         af 23. november 2021
         om beskyttelse i Unionen af den geografiske betegnelse »ម្រេចកំពត«/»Kampot Pepper« opført i det internationale register over oprindelsesbetegnelser og geografiske betegnelser i Genèveaftalen
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/1753 af 23. oktober 2019 om Unionens indsats efter tiltrædelsen af Genèveaftalen under Lissabonaftalen om oprindelsesbetegnelser og geografiske betegnelser (1), særlig artikel 7, stk. 1, og
         ud fra følgende betragtninger:
         
                     (1)
                  
                  
                     I henhold til Genèveaftalens artikel 5, stk. 1 og 2, kan de kompetente myndigheder for en kontraherende part i Genèveaftalen indgive ansøgninger om international registrering af en oprindelsesbetegnelse eller en geografisk betegnelse til Det Internationale Bureau under Verdensorganisationen for Intellektuel Ejendomsret, som registrerer den i det internationale register i henhold til Genèveaftalens artikel 6. I henhold til Genèveaftalens artikel 9 beskytter de øvrige kontraherende parter de registrerede oprindelsesbetegnelser og geografiske betegnelser inden for deres eget retssystem med forbehold af eventuelle afslag, afkald, ugyldiggørelser eller annulleringer.
                  
               
                     (2)
                  
                  
                     I henhold til artikel 6, stk. 4, i Genèveaftalen underrettede Det Internationale Bureau under Verdensorganisationen for Intellektuel Ejendomsret den 14. december 2020 Kommissionen om, at navnet »ម្រេចកំពត«/»Kampot Pepper«, som anvendes af Cambodja, var blevet registreret som geografisk betegnelse i det internationale register over oprindelsesbetegnelser og geografiske betegnelser i henhold til Genèveaftalen.
                  
               
                     (3)
                  
                  
                     I henhold til artikel 4, stk. 1, i forordning (EU) 2019/1753 er den internationale registrering af den geografiske betegnelse »ម្រេចកំពត«/»Kampot Pepper« blevet offentliggjort i Den Europæiske Unions Tidende (2) for at gøre det muligt at indgive en eventuel indsigelse.
                  
               
                     (4)
                  
                  
                     I henhold til artikel 5 i forordning (EU) 2019/1753 har Kommissionen vurderet den internationale registrering af den geografiske betegnelse »ម្រេចកំពត«/»Kampot Pepper« på grundlag af de betingelser, der er fastsat i nævnte artikel, og konkluderet, at de er opfyldt.
                  
               
                     (5)
                  
                  
                     Da Kommissionen ikke har modtaget indsigelser i henhold til artikel 6 i forordning (EU) 2019/1753, bør betegnelsen »ម្រេចកំពត«/»Kampot Pepper« beskyttes i Unionen i overensstemmelse med Genèveaftalen.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Komitéen for Kvalitetspolitikken for Landbrugsprodukter —
                  
               VEDTAGET DENNE FORORDNING:
         
            Artikel 1
            Betegnelsen »ម្រេចកំពត«/»Kampot Pepper«, der er registreret som geografisk betegnelse i det internationale register, beskyttes i Unionen.
            Betegnelsen i stk. 1 henviser til et produkt af typen »peber«.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. november 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 271 af 24.10.2019, s. 1.
         
            (2)  EUT C 30 af 27.1.2021, s. 9.